Harry Styles

Harry Edward Styles (1994ko otsailaren 1a, Holmes Chapel, Cheshire) Erresuma Batuko abeslari, konpositore eta aktorea da. Bere karrera musikala 2010.urtean hasi zuen One Direction taldeko kide gisa, 2016an taldea banandu arte. Ondoren bakarkako ibilbideari ekin zion.

 Biografia 
Haydn Morris, Nick Clough eta Will Sweeney lagunekin batera "White Eskimo" musika taldea sortu zuen eta 2009an "Banden lehiaketa irabazi zuten".

 One Direction (2010-2016) 
The X Factor telesaioan aurkeztu zen Stevie Wonderren "Isn't She Lovely" abestiarekin eta hurrengo fasera pasatzea lortu zuenez taldeak desegin beharra izan zuen. Orduan Nicole Scherzinger epaileak Louis, One Direction izeneko taldea sortzea iradoki zien Harriri eta Louis Tomlinson, Niall Horan, Zayn Malik eta Liam Payne-ri. Lehiaketan zehar Kelly Clarksonen "My Life Would Suck Without You" eta Bonnie Tylerren "Total Eclipse of the Heart" kantak interpretatu zituzten eta azkenean hirugarren postuarekin konformatu behar izan zuten. Arrakasta handia izan zuten ordea eta Simon Cowellek bi milioi libera ordaindu zituen One Direction taldeak Syco diskoetxearekin sinatu zezan.

2011. urtean aurreneko diskoa atera zuten, Up All Night izenekoa, eta Billboard 200 zerrendan lehenengo postua eskuratu zuten. Talde britainiar batek balentria hau lortzen zuen aurreneko aldia zen. "What Makes You Beautiful" izan zen ezagun egin zen abestia.

2012an Take Me Home diskoa atera zuten eta aurrekoak baino harrera hobea izan zuen. Erresuma Batuan, Australian, Kanadan, Estatu Batuetan, Irlandan eta Zeelanda Berrian lehenengo postua eskuratu zuen. "Live While We're Young" eta "Little Things" izan ziren single entzunenak.

Midnight Memories izena zuen hirugarren diskoak, 2013ko azaroaren 25ean argitaratu zenak, eta denen artean salmenta gehien izan zituen diskoa izan zen. Lau milioi kopia saldu zituzten eta Where we are kontzertu bira luzea egin zuten.

2014an laugarren diskoa iritsi zen, Four izenekoa eta 2015ean bosgarrena, Made in the AM. Azken disko hau atera ondoren taldeak atseden hartzea erabaki zuen.

One Directionen arrakastaz baliatuta bi filme-dokumental ere egin zituzten, One Direction: This is Us (2013) eta One Direction: Where We Are, The Concert Film (2014).

 Bakarkako bidea (2016- ) 
One Direction desegitearekin batera Modest management enpresa utzi eta bere disketxe propioa sortu zuen, Erskine Records. Columbia Recordsekin kontratua sinatu zuen eta 2017an bere izena daraman diskoa plazaratu zuen. Aurreneko singlea "Sing of the Times" izan zen eta Erresuma Batuan aurreneko postua eskuratu zuen. Rolling Stone aldizkariak 2017ko abesti onena izendatu zuen eta bideoklipak Brit Award sarietan britainiar musikari baten bideo onenaren saria eman zion. Filme bat ere egin zuen, Harry Styles: Behind the Album izenekoa. 2017 eta 2018 artean iraun zuen kontzertu bira erraldoia egin zuen Ipar eta Hego Amerikan, Europan, Asian eta Australian zehar.

2017an aktore lanetan egin zuen debuta, Dunkirk filmean hain zuzen ere. 2018an Love, Simon filmeko soinubandan hartu zuen parte "Alfie's song" abestiarekin. Urte berean Gucci moda enpresarentzako modelo lanetan hasi zen.

2019an disko berria argitaratu zuen, Fine Line. Aurreneko singlea "Lights Up" izan zen eta hirugarren postura iritsi zen Erresuma Batuko zerrendetan. Abestirik arrakastatsuena "Watermelon Sugar" izan zen, laugarren singlea zen eta Billboard Hot 100 zerrendan lehenengo postua lortu zuen.

2021ean Eternals filmean agertu zen Eros pertsonaia moduan. Urte berdinean ere, Pleasing marka argitaratu zuen Perfect pearl kolekzioarekin. 2022an Don't worry darling eta My policeman filmetan aktore bezala agertu zen berriz. 

2022an Londresen ikusi zen bere album berrirako musika bideo bat grabatzen; Geroxeago Pleasing-erako kolekzio berria atera zuen martxoak 15ean, Shroom bloom izeneko kolekzio berria. Geroxeago, (apirilak 1ean), bere album berriko lehen singel-a atera zuen 'as it was' deiturikoa, eta egun batean, eta aste batean, gehien entzun zen abestia sortu zen. Aste batzuk geroago, 'coachella' jaialdiko gonbiatu nagusia izan zen. 

 Birak 

 Harry Styles: Live on Tour (2017-2018)
 Love on Tour (2020-2023)

 Diskografia 
 One Direction 
 Up All Night (2011)
 Take Me Home (2012)
 Midnight Memories (2013)
 Four (2014)
 Made in the A.M. (2015)

 Bakarka 
 Harry Styles (hs1) (2017)
 Fine Line (2019)
 Harry's House (2022)

 Erreferentziak 

 Kanpo estekak 
 Harry Stylesen webgune ofiziala 

Kategoria:Cheshire konderriko jendea
Kategoria:Ingalaterrako abeslariak
Kategoria:Pop abeslariak